Явуз Селим Султанонь сэдь

Яву́з Селим Султанонь сэдь (Селим Грозной Султанонь сэдь) — Босфор проливенть трокс колмоце сэдь. Ашти Стамбулонть эйстэ пелевеёно. Сэдесь лемдязь Явуз I Селим османонь султанонь (Грозной; 1512 - 1520) лемсэ. Стявтомазо ушодозь 2013-це иень панжиковсто ды прядозь 2016-це иень эйсюрковсто, ланганзо ардтнеманть нолдызь 2016-це иень умарьковонь 26-це чистэ. Те сэдесь — Северной мармарийской окружной дороги(en) строявиця кинь пелькс. Башка ёнксозо — комбинировазь конструкциясь: полотнанть пельксэзэ кирдеви вантасо, лия пельксэзэ — вантасо ды троссо, прявт пролётонь куншкась понгавтозь трос лангсо. Те сэдесь — мирсэнть сехте келей понгавтозь сэдь. Автомобилень ардома китнеде (полосатнеде) — эрьва ёнов нилень-нилень (весемезэ 8); теде башка, улить чугункань кинь кавто колият. Пилонтнэнь сэрест (322 м) истя жо рекордной. Сэденть инженерной концепциянзо автортнэ — Мишель Вирложё(en) (Michel Virlogeux) французонь конструкторось ды T-Ingénierie швейцариянь компаниясь. Конструкциятнес тусь малав 230 тыс. м³ бетон ды 28 тыс. тонн трост; сэденть питнезэ стясь малав 3 млрд долларт. Истя жо вант Босфоронь сэдь Мехмед Фатих Султанонь сэдь Сехте кувака нурьгиця сэдтне Литературась Kuzey Marmara Otoyolu (турецкий). — С. 22. Лисьмапрят